Folketing
2005-05-24

Det er bare for at sige, at der jo er meget, man sådan kan give en regering skylden for. Det er måske alligevel ikke helt det, hr. Steen Gade gør, men det kommer alligevel til at ligge i luften, at hvis nu man bare gjorde endnu flere ting, så ville vi f.eks. kunne undgå, at der altså et eller andet sted på Falster ligger en virksomhed, som har et produkt, som kunne forhindre, at for tidligt fødte spædbørn bliver udsat for en fare på grund af ftalater, som de ellers kunne undgå takket være det her produkt. Så ønsker virksomheden ifølge pressemeddelelsen, der blev læst op af, fra 19. maj ikke at markedsføre det, fordi den er bange for en for velorganiseret pvc-industri. Altså, der siger jeg bare, at der synes jeg jo også, at man må appellere lidt til ansvarlighed i inM039s33743417tojo.fm Page 3412 Tuesday, August 16, 2005 9:41 AM dustrien, ansvarlighed hos indkøberne, for al den slags kan vi jo ikke lovgive os ud af. Om vi så stod på hovedet fra morgen til nat på den her talerstol, så påhviler der efter mine begreber denne her virksomhed et ansvar for at turde markedsføre sine bedre produkter, hvis de er det. Det er jo i sidste ende ikke et politisk spørgsmål.